སྤྱིར་རྣལ་འབྱོར་གྱི་ལག་ལེན་དེ་མི་མང་དཀྱུས་མའི་སྤྱི་ཚོགས་སུ་བདེ་ཐང་གི་ལག་ཆ་ལྟ་བུ་ཞིག་གི་ངོ་བོར་རིམ་བཞིན་དར་རྒྱས་རྒྱ་ཆེར་ཕྱིན་ཡོད་པ་དང་བསྟུན་ཏེ།དེའི་ཉམས་ལེན་བྱེད་སྟངས་དང་མཚན་ཉིད་འཇོག་སྟངས་སོགས་ལའང་འགྱུར་བ་ཧ་ཅང་ཆེན་པོ་ཕྱིན་ཡོད།སྔ་མོའི་རྣལ་འབྱོར་ནི།སྙིམ་ལྷུང་གི་རྣལ་འབྱོར་མདོ་ལས།རྣལ་འབྱོར་ནི་སེམས་ཀྱི་རྒྱུ་བ་འགོག་པའོ།།ཞེས་གསུངས་པ་ལྟར།ཐར་པ་འཐོབ་པར་གེགས་སུ་འགྱུར་བའི་སེམས་ཡུལ་ལ་གཡེངས་བའམ་ཆགས་པ་སོགས་གྱི་རྣམ་རྟོག་གི་རྒྱུ་བ་ཇི་ལྟར་འགོག་པའི་སྒོམ་སྒྲུབ་དང་ཏིང་ངེ་འཛིན་གྱི་ཉམས་ལེན་བསྒྲུབ་བྱ་གཙོ་བོ་ཡིན།